撐閨蜜外闖 朱智賢:佢多才多藝
藝人朱智賢離開無綫後成功轉型做人氣KOL,除了靚相吸睛外,又不時於社交網上載趣怪影片引網民發笑,曝光率及工作都較之前多。對於閨蜜蘇韻姿離巢一事,朱智賢昨日接受本報獨家專訪時坦言一早知情,她說:「佢都有同我傾過,不過人哋嘅嘢我唔多講,冇畀太多意見,畀佢自己決定啦!(依家出面市道好差!)咁佢讀戲劇出身,早排做音樂劇都好出色,知佢好開心,又大滿足感,其實佢個人好多才多藝,可以作多方面發展,所以都唔使擔心。」
而前日朱智賢於社交網分享誇張式趕搭飛機的短片,見她竟穿着浴袍及敷着面膜於香港機場拔足狂奔,網民笑她似「癲婆」,連藝人江嘉敏都表示:「喂!青山啊,你哋係咪走甩咗個病人?」